《题燕山万里图，为江左葛元毳编修子赋》
元代·张昱

翰林藁葬古幽州，万里游魂土一丘。父子有情终自苦，丹青得趣岂知愁？

风沙日日黄龙塞，雨雪年年青海头。狐死首丘谁不念，莫将遗憾在遐陬。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。